|  |  |
| --- | --- |
|  ГРБОВИ ЗА МЕМОРАНДУМ | Republika SrbijaAutonomna Pokrajina Vojvodina**Pokrajinsko tajništvo za obrazovanje, propise,****upravu i nacionalne manjine – nacionalne zajednice**Bulevar Mihajla Pupina 16, 21000 Novi SadT: +381 21 487 4867ounz@vojvodina.gov.rs |
|  | KLASA: 128-451-3064/2020-01  | DATUM: 27. 5. 2020. god. |

 Na temelju članka 3. Pravilnika o dodjeli proračunskih sredstava Pokrajinskog tajništva za obrazovanje, propise, upravu i nacionalne manjine - nacionalne zajednice za financiranje i sufinanciranje aktivnosti, programa i projekata nacionalnih vijeća nacionalnih manjina u području osnovnog i srednjeg obrazovanja („Službeni list APV“, broj: 9/16 i 36/17), a u vezi s Pokrajinskom skupštinskom odlukom o proračunu Autonomne Pokrajine Vojvodine za 2020. godinu („Službeni list APV“, broj: 54/19, 12/20, 19/20, 22/20 i 25/20) i Rješenjem Pokrajinske vlade o uporabi sredstava tekuće proračunske pričuve 127 klasa: 401-7/2020-35 od 20. 5. 2020. godine, Pokrajinsko tajništvo za obrazovanje, propise, upravu i nacionalne manjine - nacionalne zajednice raspisuje:

**NATJEČAJ**

**ZA FINANCIRANJE I SUFINANCIRANJE AKTIVNOSTI, PROGRAMA I PROJEKATA NACIONALNIH VIJEĆA NACIONALNIH MANJINA U PODRUČJU OSNOVNOG I SREDNJEG OBRAZOVANJA U AP VOJVODINI ZA 2020. GODINU**

Natječaj se raspisuje za financiranje i sufinanciranje aktivnosti, programa i projekata nacionalnih vijeća nacionalnih manjina u području razvoja i podizanja kvalitete osnovnog i srednjeg obrazovanja na jezicima nacionalnih manjina - nacionalnih zajednica u Autonomnoj Pokrajini Vojvodini. Sredstva opredijeljena ovim Natječajem namijenjena su za unapređivanje jezičnih kompetencija nastavnika/nastavnica osnovnih i srednjih škola koje realiziraju nastavu na **mađarskom, rusinskom, rumunjskom, hrvatskom i slovačkom jeziku**, naročito iz onih predmeta koji se polažu na završnom ispitu.

Natječaj se raspisuje na ukupan iznos od 1.548.000,00 dinara, koji se raspodjeljuje:

1. za aktivnosti, programe i projekte **u području osnovnog obrazovanja 774.000,00 dinara** i
2. za aktivnosti, programe i projekte **u području srednjeg obrazovanja 774.000,00 dinara.**

Pravo sudjelovanja na natječaju imaju Nacionalna vijeća nacionalnih manjina, sa sjedištem na teritoriju Autonomne Pokrajine Vojvodine, koja sudjeluju u realizaciji projekta Ministarstva prosvjete, znanosti i tehnološkog razvoja Republike Srbije – „Jačanje jezičnih kompetencija nastavnika/nastavnica koji predaju na osam jezika nacionalnih manjina“.

Prilikom razmatranja podnesenih prijava na natječaj i odlučivanja o raspodjeli sredstava, primjenjuju se sljedeći kriteriji:

1. Odgovor na temu projekta (ciljevi i aktivnosti projekta su sukladni prioritetima natječaja, ciljevi projekta su jasni, konkretni i ostvarivi, aktivnosti su realne i odgovarajuće za postizanje ciljeva);
2. Utjecaj predloženog projekta (veličina ciljne skupine, stupanj uključenosti ciljne skupine kojoj je projekt namijenjen, vidljivost projekta, održivost rezultata projekta);
3. Kompetentnost predlagatelja i dosadašnje iskustvo (dosadašnja iskustva u realizaciji projekata koji doprinose unapređenju obrazovno-odgojnog rada).

Podnesene prijave razmatra Povjerenstvo koje imenuje Pokrajinski tajnik za obrazovanje, propise, upravu i nacionalne manjine – nacionalne zajednice (u daljnjem tekstu: Pokrajinski tajnik).

Povjerenstvo neće uzeti u razmatranje nepravodobne i nepotpune prijave, prijave koje nisu podnesene od strane ovlaštenih osoba, kao ni prijave koje nisu predmet Natječaja.

Pokrajinsko tajništvo za obrazovanje, propise, upravu i nacionalne manjine – nacionalne zajednice (u daljnjem tekstu: Tajništvo) zadržava pravo od podnositelja prijave, po potrebi, zatražiti dodatnu dokumentaciju i informacije, odnosno odrediti ispunjenje dodatnih uvjeta za dodjelu sredstava.

Prijave i priložena dokumentacija se ne vraćaju podnositeljima.

Rješenje o raspodjeli sredstava donosi Pokrajinski tajnik, na temelju prijedloga Povjerenstva.

Rješenje Pokrajinskog tajnika je konačno i protiv rješenja se ne može uložiti pravni lijek.

Rezultati Natječaja se objavljuju na internetskoj stranici Tajništva, pri čemu Tajništvo nije u obvezi obrazložiti svoje odluke.

S podnositeljima prijava kojima su odobrena sredstva Tajništvo će sklopiti ugovor o financiranju, odnosno sufinanciranju aktivnosti na temelju kojega će sredstva biti isplaćena.

**Rok za podnošenje prijava je 3. 6. 2020. godine.**

Prijave se podnose isključivo na natječajnim obrascima Tajništva.

Natječajna dokumentacija se može preuzeti od **27. 5.** **2020. godine** na internetskoj adresi Tajništva: [www.puma.vojvodina.gov.rs](http://www.puma.vojvodina.gov.rs).

Uz prijavu se obvezno podnose preslike sljedećih dokumenata:

* potvrda o registraciji nacionalnog vijeća kod nadležnog tijela;
* potvrda o poreznom identifikacijskom broju (PIB);
* dokaz da je nacionalno vijeće koje podnosi prijavu sudionik Projekta Ministarstva prosvjete, znanosti i tehnološkog razvoja Republike Srbije, navedenog u tekstu ovog Natječaja.

Prijave se upućuju poštom na adresu:

Pokrajinsko tajništvo za obrazovanje, propise, upravu i nacionalne manjine – nacionalne zajednice

21000 Novi Sad

Bulevar Mihajla Pupina 16

S NAZNAKOM: ZA NATJEČAJ ZA FINANCIRANJE I SUFINANCIRANJE AKTIVNOSTI,

PROGRAMA I PROJEKATA NACIONALNIH VIJEĆA NACIONALNIH MANJINA

U PODRUČJU OSNOVNOG I SREDNJEG OBRAZOVANJA U AP VOJVODINI ZA

2020. GODINU.

POKRAJINSKI TAJNIK

Mihály Nyilas